Document ID: 32005R0490

UREDBA KOMISIJE (ES) št. 490/2005
z dne 29. marca 2005
o razdelitvi nacionalnih referenčnih količin med „oddajo“ in „neposredno prodajo“, določenih za obdobje 2004/2005 v Prilogi I k Uredbi Sveta (ES) št. 1788/2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1788/2003 z dne 29. septembra 2003 o uvedbi dajatve v sektorju mleka in mlečnih proizvodov (1) in zlasti člena 6(4) in člena 8 Uredbe,
ob upoštevanju naslednjega:
(1)
Člen 6 Uredbe (ES) št. 1788/2003 določa, da države članice določijo posamezne referenčne količine proizvajalcev; da imajo lahko proizvajalci eno ali dve posamezni referenčni količini, eno za oddajo in drugo za neposredno prodajo in da se te količine lahko pretvori iz ene referenčne količine v drugo na ustrezno utemeljeno zahtevo proizvajalca.
(2)
V skladu s členom 25(1) Uredbe Komisije (ES) št. 595/2004 z dne 30. marca 2004 o določitvi podrobnih pravil za uporabo Uredbe Sveta (ES) št. 1788/2003 o uvedbi dajatve za mleko in mlečne proizvode (2) so Belgija, Danska, Nemčija, Grčija, Španija, Francija, Irska, Italija, Luksemburg, Nizozemska, Avstrija, Portugalska, Finska, Švedska in Združeno kraljestvo uradno obvestile Komisijo o razdelitvi posameznih referenčnih količin med oddajo in neposredno prodajo, ki izhajajo iz uporabe člena 6(1) Uredbe (ES) št. 1788/2003.
(3)
Za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško je bila podlaga za posamezne referenčne količine določena v preglednici (f) Priloge I k Uredbi (ES) št. 1788/2003.
(4)
Skladno s členom 25(2) Uredbe (ES) št. 595/2004 so Belgija, Češka, Danska, Nemčija, Estonija, Grčija, Španija, Francija, Irska, Italija, Ciper, Latvija, Litva, Luksemburg, Madžarska, Nizozemska, Avstrija, Portugalska, Slovaška, Finska, Švedska in Združeno kraljestvo sporočile količine, ki so bile na zahtevo proizvajalcev dokončno pretvorjene med posamezne referenčne količine za oddajo in za neposredno prodajo.
(5)
Člen 6(4) Uredbe (ES) št. 1788/2003 določa, da se del finske nacionalne referenčne količine, dodeljene za oddaje iz člena 1 navedene uredbe, lahko poveča za kompenzacijo finskih „SLOM“ proizvajalcev, na največ 200 000 ton. V skladu s členom 6 Uredbe Komisije (ES) št. 671/95 z dne 29. marca 1995 o dodelitvi posebnih referenčnih količin nekaterim proizvajalcem mleka in mlečnih proizvodov v Avstriji in na Finskem (3) je Finska sporočila količine za tržno leto 2004/2005.
(6)
Zato je ustrezno, da se določi razdelitev nacionalnih referenčnih količin med „oddajo“ in „neposredno prodajo“, ki se uporablja za obdobje od 1. aprila 2004 do 31. marca 2005 iz Priloge I k Uredbi (ES) št. 1788/2003.
(7)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Razdelitev nacionalnih referenčnih količin med „oddajo“ in „neposredno prodajo“, ki se uporablja za obdobje od 1. aprila 2004 do 31. marca 2005 iz Priloge I k Uredbi (ES) št. 1788/2003 se določi v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. marca 2005

Labels: 7
3
17
6